**ОДОБРЯВАМ: /П/**

**ГАЛИНА БАРОВА**

**Директор на**

**ОУ „Христо Смирненски“ – гр. Пазарджик**

**Д О К У М Е Н Т А Ц И Я**

**ЗА УЧАСТИЕ В ОТКРИТА ПРОЦЕДУРА ЗА**

**ВЪЗЛАГАНЕ НА ОБЩЕСТВЕНА ПОРЪЧКА**

**С ПРЕДМЕТ:**

***„КОНСЕРВАЦИОНО - РЕСТАВРАЦИОННИ РАБОТИ ЗА МАСИВНА СГРАДА с идентификатор 55155.503.1000.1 по ККР на гр.Пазарджик, ОУ “ХРИСТО СМИРНЕНСКИ“-гр.ПАЗАРДЖИК“, по ОБЕКТ „Фасадна консервация и реставрация на масивна сграда с идентификатор 55155.503.1000.1 и благоустройство на прилежащото пространство“, находяща се в УПИ І-училище и трафопост, кв.399, по плана на гр.Пазарджик,*** ***имот с идентификатор 55155.503.1000“***

**Пазарджик, 2022г.**

# 

**I. ОБЩИ УСЛОВИЯ**

**1. Възложител:**

Възложител на настоящата поръчка e ОУ “Христо Смирненски“ – гр. Пазарджик, с административен адрес: гр. Пазарджик, ул. „ Димитър Д.Петков“№11 , адрес на профила на купувача: https://app.eop.bg/buyer/33929 .

**2. Правно основание за откриване на процедурата:**

Възложителят обявява настоящата процедура по възлагане на обществена поръчка на основание чл. 73, ал. 1, във връзка с чл. 20, ал. 9 от ЗОП.

Процедурата се открива на основание чл. 18, ал. 1, т. 1 – „открита процедура“, при условията на чл. 74 от ЗОП.

За нерегламентираните в настоящите указания и документацията за участие условия по провеждането на процедурата, се прилагат разпоредбите на Закона за обществените поръчки и ППЗОП, както и приложимите национални и международни нормативни актове, съобразно с предмета на поръчката.

**3. Мотиви за избор на процедура по възлагане на поръчката:**

Съгласно разпоредбата на чл. 20, ал. 9 от ЗОП, Възложителите имат право да възложат конкретна обществена поръчка по ред, приложим за по-високи стойности, като в този случай са длъжни да прилагат всички правила, валидни за избрания от тях ред. В случая, прогнозната стойност на обществената поръчка е под прага на чл. 20, ал. 1, т. 1, б. „а”, според който, процедурите по чл. 18, ал. 1, т. 1 - 11 от ЗОП се прилагат, когато публични възложители възлагат обществени поръчки с прогнозна стойност, по-голяма или равна на 10 000 000 лв. – за строителство.

В настоящия случай, Възложителят е избрал да възложи обществената поръчка по реда за открита процедура, с оглед задължението за публикуване в ОВ на ЕС. По този начин се гарантира в най-голяма степен ***публичността на възлагане изпълнението на поръчката, респективно прозрачност при разходването на финансовите средства.***

С цел да се осигури максимална публичност и да се постигнат и най-добрите за Възложителя условия, настоящата обществена поръчка се възлага именно чрез посочения вид процедура. Посредством тази процедура се цели и защитаване на обществения интерес, като се насърчи конкуренцията и се създадат равни условия и прозрачност при провеждането й.

# II. ОПИСАНИЕ НА ОБЩЕСТВЕНАТА ПОРЪЧКА

**1. Предмет и кратко описание:**

**1.1. Предмет: *„КОНСЕРВАЦИОНО - РЕСТАВРАЦИОННИ РАБОТИ ЗА МАСИВНА СГРАДА с идентификатор 55155.503.1000.1 по ККР на гр.Пазарджик, в ОУ “ХРИСТО СМИРНЕНСКИ“-гр.ПАЗАРДЖИК“, по ОБЕКТ „Фасадна консервация и реставрация на масивна сграда с идентификатор 55155.503.1000.1 и благоустройство на прилежащото пространство“, находяща се в УПИ І-училище и трафопост, кв.399, по плана на гр.Пазарджик, имот с идентификатор 55155.503.1000.***

**1.2. Кратко описание:**

Настоящата обществена поръчка се провежда в рамките на проект: „Фасадна консервация и реставрация на едноетажна масивна сграда с идентификатор 55155.503.1000.1 и благоустройство на прилежащо пространство, находяща се в УПИ І-училище и трафопост, кв.399, по плана на гр. Пазарджик, с идентификатор 55155.503.1000“.

Проектът обхваща само сградата, която е декларирана като училище „Никифор Попконстантинов“, а към настоящия момент – ОУ „Христо Смирненски“.

ОУ „Христо Смирненски“ гр. Пазарджик притежава статут на **единична архитектурно-строителна недвижима културна ценност**, като в него се обучават ученици от начален и прогимназиален етап.

В проекта е предвидено да бъдат изпълнени строително-монтажни работи и доставки във връзка с консервация и реставрация на покрива и фасадата на масивната сграда. с идентификатор 55155.503.1000.1.

**Основната цел** на проекта е:

* Подобряване архитектурния облик на сградата, чрез максимално възобновяване към оригинала;
* Постигане на висока безопасност за ученици, учители и всички, които ползват сградата;
* Съхраняване на архитектурно-строителната недвижима културна ценност за бъдещите поколения, в която да продължат да се обучават децата на града;
* Осъществяване на приемственост на поколенията, които са получили основното си образование в това училище в съответствие с мотото *„Да помнят, да знаят, да предадат нататък“.*

Данни за обекта:

Сградата на ОУ “Христо Смирненски“ – гр. Пазарджик е *архитектурно – строителна недвижима културна ценност* с неопределена категория.

С писмо на НИПК изх. № 2401 / 15.07.1982 г. обектът е деклариран като: „Обществена сграда Училище“.

С писмо на НИПК изх. № 5547 / 12.11.1989 г. сградата е декларирана като: Училище „Никифор Попконстантинов“ – Пазарджик и е обявена за недвижим архитектурно-строителен паметника на културата.

Сградата е публична общинска собственост, съгласно Акт № 520, том I, дв. вх. рег. № 260, от 2001 г., вписан в Службата по вписванията – Пазарджик. Разположена е вУПИ І-Училище и трафопост, кв. 399, по плана на гр. Пазарджик, с идентификатор 55155.503.1000 по ККР на гр. Пазарджик. Сградата е обект с идентификатор 55155.503.1000.1 и е елемент на плана на застрояване на гр. Пазарджик.

Цел на обществената поръчка:

Целта на обществената поръчка е изпълнение на дейности по консервация и реставрация на покрива и фасадата на масивна сграда с идентификатор 55155.503.1000.1, които да доведат до опазване на недвижимата художествена ценност и максимално възстановяване на визията на училището като една от най-значимите в архитектурно и художествено отношение сгради в градската територия.

Категория на строежа:

Строежът е **Четвърта категория**, съгласно чл. 137 от ЗУТ. За обекта има издадено Разрешение за строеж № 20 / 24.01.2022 г. от Главния архитект на Община Пазарджик.

**2. Място на изпълнение:**

Предметът на процедурата касае изпълнение на дейности на територията на ОУ “Христо Смирненски“ – гр. Пазарджик, УПИ І-училище и трафопост, кв.399, по плана на гр. Пазарджик.

**3. Прогнозна стойност на обществената поръчка:**

Общата прогноза стойност на обществената поръчка е в размер на **300 588,00 (триста хиляди петстотин осемдесет и осем) лева без включен ДДС или** 360 705,60 (триста и шестдесет хиляди седемстотин и пет лева и шестдесет стотинки) лева с включен ДДС**, формирана като сбор от следните елементи:**

**- Разходи за СМР покрив – 133 569,30лева (сто тридесет и три хиляди петстотин шестдесет и девет лева и тридесет стотинки) без ДДС или 160 283,16 (сто и шейсет хиляди двеста осемдесет и три лева и шестнадесет ст.) с вкл. ДДС.**

**- Разходи за СМР фасада – 139 692,52лева (сто тридесет и девет хиляди шестстотин деветдесет и два лева и петдесет и две стотинки) без ДДС или 167 631,02 (сто и шейсет е седем хиляди шестстотин тридесет и един лева и две ст.) с вкл. ДДС.**

**- Допълнителни непредвидени работи 10% - 27 326,18лева (двадесет и седем хиляди триста двадесет и шест лева и осемнадесет стотинки) без ДДС или 32 791,42 (тридесет и две хиляди седемстотин деветдесет и едни лева и четиридесет и две ст.) с вкл. ДДС.**

Посочената прогнозна стойност на поръчката е максималният финансов ресурс, с който Възложителят разполага.

*Забележка:* Участник, предложил цена за изпълнение, надвишаваща прогнозната стойност на поръчката, както и надвишаваща посочените максимални стойности за всеки един от елементите формиращи общата цена, ще бъде отстранен от участие в процедурата!

**4. Финансиране:**

Настоящата обществена поръчка се финансира в рамките на проект „Фасадна консервация и реставрация на масивна сграда с идентификатор 55155.503.1000.1 и благоустройство на прилежащото пространство“, находяща се в УПИ І-училище и трафопост, кв.399, по плана на гр. Пазарджик, с идентификатор 55155.503.1000. ***Обхващаш само сградата, която е декларирана като училище „Никифор Попконстантинов“-единична архитектурно-строителна недвижима културна ценност, а сега ОУ“Христо Смирненски“-гр.Пазарджик, чрез безвъзмездна финансова помощ по бюджетна програма „Опазване на недвижимото културно наследство“ на Министерството на културата***.

Финансирането към момента на откриване на процедурата не е осигурено и съгласно чл. 114 от ЗОП договорът ще бъде сключен под условие. В този случай всяка от страните може да поиска прекратяване на договора без предизвестие след изтичане на тримесечен срок от сключването му.

**5. Разходи за поръчката:**

Разходите за изработване на офертите са за сметка на участниците в обществената поръчка.

Всички разходи, свързани с дейността на комисията, са за сметка на Възложителя.

**6. Условия и начин на плащане:**

6.1. **Авансово плащане** – 30% от стойността на СМР, в срок до 30 (тридесет) календарни дни след подписване на Протокол за откриване на строителна площадка и определяне на строителна линия и ниво на строежа (Приложение № 2/2а към чл. 7, ал. 3, т. 2 от Наредба № 3 от 31.07.2003 г. за съставяне на актове и протоколи по време на строителството) и след предоставяне на оригинална фактура, отговаряща на изискванията на Закона за счетоводството, Закона за данък добавена стойност и Правилника за прилагането му.

6.2. **Окончателно плащане** – 70 % от общата стойност на договора за СМР се извършва в срок от 30 (тридесет) календарни дни след съставяне и подписване на Констативен акт за установяване годността за приемане на строежа (Приложение № 15 към чл. 7, ал. 3, т. 15 от Наредба № 3 / 31.07.2003 г. за съставяне на актове и протоколи по време на строителството) и след предоставяне на оригинална фактура, отговаряща на изискванията на Закона за счетоводството, Закона за данък добавена стойност и Правилника за прилагането му.

При наличие на неизвършени, незавършени или недобре извършени работи констатирани при съставянето на Констативен акт за установяване годността за приемане на строежа (Приложение № 15 към чл. 7, ал. 3, т. 15 от Наредба № 3 / 31.07.2003 г. за съставяне на актове и протоколи по време на строителството), окончателното плащане се извършва в срок от 30 (тридесет) календарни дни след съставяне и подписване на Констативен протокол за отстраняване на същите в срока указан в Констативен акт за установяване годността за приемане на строежа (Приложение № 15 към чл. 7, ал. 3, т. 15 от Наредба № 3 / 31.07.2003 г. за съставяне на актове и протоколи по време на строителството)

За всеки отчетен разход по проекта следва да бъдат представени първични счетоводни документи – фактури или други документи с еквивалентна доказателствена стойност. Разходооправдателните документи трябва да са издадени на името на бенефициента и да съдържат необходимите реквизити, съгласно националното законодателство. Фактурите за извършени дейности трябва да съдържат подробна информация – наименование, брой, стойност. Документите следва задължително да съдържат текста „Разходът е по договор за безвъзмездна финансова помощ по бюджетна програма „Опазване на недвижимото културно наследство“ на Министерството на културата.

6.3. Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част на подизпълнителя.

6.4. Разплащанията по 6.3. се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

6.5. Към искането по 6.4. Изпълнителят предоставя становище, от което да е видно дали оспорва плащанията или част от тях като недължими.

6.6. Възложителят има право да откаже плащане по 6.3. когато искането за плащане е оспорено, до момента на отстраняване на причината за отказа.

**7. Срок за изпълнение:**

7.1. Срокът за изпълнение на поръчката е по предложение на участника и същият следва да бъде съобразен със срока, определен от Възложителя. Същият трябва да бъде цяло число в календарни дни.

7.2. Възложителят определя следните срокове за изпълнение на предвидените дейности от предмета на поръчката: **не по-кратък от 90 (деветдесет) календарни дни и не по-дълъг от 125 (сто двадесет и пет) календарни дни.**

7.3. Срокът за изпълнение започва да тече от датата на подписване на Протокол за откриване на строителна площадка и определяне на строителна линия и ниво на строежа (Приложение № 2/2а към чл. 7, ал. 3, т. 2 от Наредба № 3 от 31.07.2003 г. за съставяне на актове и протоколи по време на строителството) и приключва със съставянето на Констативен акт за установяване годността за приемане на строежа (Приложение № 15 към чл. 7, ал. 3, т. 15 от Наредба № 3 от 31.07.2003 г. за съставяне на актове и протоколи по време на строителството).

7.4. Срокът за изпълнение спира да тече при спиране на строителството по обективни причини, за които Изпълнителят няма вина, с подписване на Акт за установяване състоянието на строежа при спиране на строителството (Приложение № 10 към чл. 7, ал. 3, т. 10 от Наредба № 3 от 31.07.2003 г. за съставяне на актове и протоколи по време на строителството).

7.5. Срокът за изпълнение продължава да тече при подписване на Акт за установяване състоянието на строежа и СМР при продължаване на строителството за всички спрени строежи по общия ред и предвидените в чл. 7, ал. 3, т. 10 от ЗУТ (Приложение № 11 към чл. 7, ал. 3, т. 11 от Наредба № 3 от 31.07.2003 г. за съставяне на актове и протоколи по време на строителството).

*Забележка: От участие в настоящата обществена поръчка се отстранява участник, който е предложил срок за изпълнение, несъобразен със срока определен от Възложителя, и/или същият не е цяло число, и/или не е в календарни дни.*

**8. Критерий за възлагане**

Обществената поръчка се възлага въз основа на „икономически най-изгодната оферта“. Икономически най-изгодната оферта се определя въз основа на критерий за възлагане - „***оптимално съотношение качество/цена“*** по чл. 70, ал. 2, т. 3 от ЗОП.

Класирането на участниците се извършва на база получената от всяка оферта „Комплексна оценка” – (КО) като сума от индивидуалните оценки по определени предварително показатели, съгласно одобрената методика.

Участникът, класиран на първо място, се определя за изпълнител на обществената поръчка.

**9. Обособени позиции:**

Настоящата поръчка не е разделена на обособени позиции.

Мотиви за невъзможността за разделяне на поръчката на обособени позиции:

Дейностите, включени в обхвата на поръчката се отнасят за един обект и са взаимно свързани по между си. Организацията на работния процес, технологичната последователност и качественото изпълнение на поръчката обуславят необходимостта, дейностите да се извършват от един изпълнител. Неразделянето на обществена поръчка на позиции не би довело по никакъв начин до необосновано предимство или необосновано да ограничи участието на стопанските субекти, съответно по този начин всяко едно заинтересовано лице може свободно да участва и да представи своята оферта, като това няма да наруши един от основните принципи, залегнали в ЗОП, а именно „свободна конкуренция”.

**10. Срок на валидност на офертите**

Съгласно чл. 35а, ал. 1 от ППЗОП, срокът на валидност на офертите е времето, през което участниците са обвързани с условията на представените от тях оферти.

Срокът на валидност на офертите, определен от Възложителя, е 180 (сто и осемдесет) календарни дни и започва да тече от датата, определена за краен срок за получаване на оферти.

На основание чл. 35а, ал. 3 от ППЗОП, Възложителят може да изиска от участниците да удължат срока на валидност на офертите, когато той не е изтекъл, а при изтичане на горепосочения срок – да потвърдят валидността им за определен от Възложителя нов срок.

Участник, който не удължи или не потвърди срока на валидност на офертата си, се отстранява от участие на основание чл. 107, т. 5 от ЗОП.

**III. ОБСТОЯТЕЛСТВА, НАЛИЧИЕТО НА КОИТО Е ОСНОВАНИЕ ЗА ОТСТРАНЯВАНЕ НА УЧАСТНИЦИТЕ**

1. **Възложителят отстранява от участие в процедура за възлагане на обществена поръчка участник, когато:**

1.1. е осъден с влязла в сила присъда за престъпление по [чл. 108а](apis://Base=NARH&DocCode=2003&ToPar=Art108а&Type=201/), [чл. 159а](apis://Base=NARH&DocCode=2003&ToPar=Art159а&Type=201/) – [159г](apis://Base=NARH&DocCode=2003&ToPar=Art159г&Type=201/), [чл. 172](apis://Base=NARH&DocCode=2003&ToPar=Art172&Type=201/), [чл. 192а](apis://Base=NARH&DocCode=2003&ToPar=Art192а&Type=201/), [чл. 194](apis://Base=NARH&DocCode=2003&ToPar=Art194&Type=201/) – [217](apis://Base=NARH&DocCode=2003&ToPar=Art217&Type=201/), [чл. 219](apis://Base=NARH&DocCode=2003&ToPar=Art219&Type=201/) – [252](apis://Base=NARH&DocCode=2003&ToPar=Art252&Type=201/), [чл. 253](apis://Base=NARH&DocCode=2003&ToPar=Art253&Type=201/) – [260](apis://Base=NARH&DocCode=2003&ToPar=Art260&Type=201/), [чл. 301](apis://Base=NARH&DocCode=2003&ToPar=Art301&Type=201/) – [307](apis://Base=NARH&DocCode=2003&ToPar=Art307&Type=201/), [чл. 321](apis://Base=NARH&DocCode=2003&ToPar=Art321&Type=201/), [321а](apis://Base=NARH&DocCode=2003&ToPar=Art321а&Type=201/) и [чл. 352](apis://Base=NARH&DocCode=2003&ToPar=Art352&Type=201/) – [353е от Наказателния кодекс](apis://Base=NARH&DocCode=2003&ToPar=Art353е&Type=201/);

1.2. е осъден с влязла в сила присъда за престъпление, аналогично на тези по т. 1, в друга държава членка или трета страна;

1.3. има задължения за данъци и задължителни осигурителни вноски по смисъла на [чл. 162, ал. 2, т. 1 от Данъчно-осигурителния процесуален кодекс](apis://Base=NARH&DocCode=2023&ToPar=Art162_Al2_Pt1&Type=201/) и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.

Правилото не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.

1.4. е налице неравнопоставеност в случаите по [чл. 44, ал. 5](apis://Base=NARH&DocCode=41765&ToPar=Art44_Al5&Type=201/) от ЗОП;

1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1.6. е установено с влязло в сила наказателно постановление или съдебно решение, нарушение на [чл. 61, ал. 1](apis://Base=NARH&DocCode=2009&ToPar=Art61_Al1&Type=201/), [чл. 62, ал. 1](apis://Base=NARH&DocCode=2009&ToPar=Art62_Al1&Type=201/) или [3](apis://Base=NARH&DocCode=2009&ToPar=Art62_Al3&Type=201/), [чл. 63, ал. 1](apis://Base=NARH&DocCode=2009&ToPar=Art63_Al1&Type=201/) или [2](apis://Base=NARH&DocCode=2009&ToPar=Art63_Al2&Type=201/), [чл. 118](apis://Base=NARH&DocCode=2009&ToPar=Art118&Type=201/), [чл. 128](apis://Base=NARH&DocCode=2009&ToPar=Art128&Type=201/), [чл. 228, ал. 3](apis://Base=NARH&DocCode=2009&ToPar=Art228_Al3&Type=201/), [чл. 245](apis://Base=NARH&DocCode=2009&ToPar=Art245&Type=201/) и [чл. 301](apis://Base=NARH&DocCode=2009&ToPar=Art301&Type=201/) – [305 от Кодекса на труда](apis://Base=NARH&DocCode=2009&ToPar=Art305&Type=201/) или [чл. 13, ал. 1 от Закона за трудовата миграция и трудовата мобилност](apis://Base=NARH&DocCode=41849&ToPar=Art13_Al1&Type=201/) или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

1.7. е налице конфликт на интереси, който не може да бъде отстранен.

1.8. Възложителят отстранява от участие в процедурата участник, за когото са налице обстоятелствата по чл. 5к от Регламент (EС) № 2022/576 на Съвета от 8 април 2022 г. за изменение на Регламент (ЕС) № 833/2014 г. относно ограничителните мерки с оглед на действията на Русия, дестабилизиращи положението в Украйна.

***Деклариране:*** Липсата на основание за отстраняване, свързано с прилагане на чл. 5к от Регламент (ЕС) № 833/2014 г. относно ограничителните мерки с оглед на действията на Русия, дестабилизиращи положението в Украйна, изменен с Регламент (EС) № 2022/576 на Съвета от 8 април 2022 г. се доказва чрез попълване на декларация - образец, приложение към настоящата документация.

Основанията по т. 1.1, 1.2, 1.7 и 1.8 се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. Когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по т. 1.1, 1.2, 1.7 и 1.8 се отнасят и за това физическо лице.

1.9. Възложителят отстранява от участие в процедурата за възлагане на обществена поръчка участник, който: е регистрирано дружество в юрисдикция с преференциален данъчен режим, и/или е свързано лице с дружество, регистрирано в юрисдикция с преференциален данъчен режим и/или е част от гражданско дружество/консорциум – участник в настоящата процедура, в което участва дружество, регистрирано в юрисдикция с преференциален данъчен режим по смисъла на Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), освен ако попада в изключенията на чл. 4 от ЗИФОДРЮПДРКТЛТДС.

1.10. За някое от лицата, които го представляват, членовете на управителни органи, надзорни органи както и за лицата упражняващи контрол при вземането на решения при тези органи е налице конфликт на интереси, с възложителя, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, или имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с възлагането на обществената поръчка, който не може да бъде отстранен.

**2. На основание чл. 55, ал. 1, т. 1, т. 3, 4 и т. 5 от ЗОП, Възложителят ще отстрани от участие в процедурата за възлагане на обществената поръчка участник, за когото е налице, някое от следните обстоятелства:**

1. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на [чл. 740 от Търговския закон](apis://Base=NARH&DocCode=4076&ToPar=Art740&Type=201/), или е преустановил дейността си, а в случай че кандидатът или участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен;

3. сключил е споразумение с други лица с цел нарушаване на конкуренцията, когато нарушението е установено с акт на компетентен орган;

4. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

5. опитал е да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

Основанията по т. 5 се отнасят за лицата, посочени в [чл. 54, ал. 2](apis://Base=NARH&DocCode=41765&ToPar=Art54_Al2&Type=201/) и [3](apis://Base=NARH&DocCode=41765&ToPar=Art54_Al3&Type=201/) от ЗОП.

***Забележка:* Участникът декларира липсата на основанията за отстраняване чрез представяне на единен европейски документ за обществени поръчки (ЕЕДОП) с предоставяне на съответната информация, изисквана от Възложителя – попълват се съответните раздели на ЕЕДОП в част ІІІ – Основание за изключване.**

**Липсата на обстоятелствата по т. 1.9. се попълва в ЕЕДОП в част III Основания за изключване, раздел Г „Други основания за изключване, които може да бъдат предвидени в националното законодателство на възлагащия орган или възложителя на държава членка“.**

**При подаване на офертата, липсата на гореизброените обстоятелства се удостоверяват от всеки участник/подизпълнител/ в процедурата, чрез представяне на отделен ЕЕДОП.**

Когато участник е обединение, което не е юридическо лице, ЕЕДОП се подава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението.

**3.** **Освен на основанията, посочени по-горе, Възложителят отстранява от участие:**

а/ участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията, в т.ч. изискванията на Възложителя за съдържание на предложението за изпълнение на поръчката; действащото законодателство и/или действащи норми и стандарти; предмета на обществената поръчка; други условия/изисквания на Възложителя, посочени в обявлението и/или документацията за участие; Липсва компонент/и в предложението за изпълнение на поръчката, така че да не е отговорено на изискванията на техническата спецификация;

б/ участник, който е представил оферта, която не отговаря на: предварително обявените условия на поръчката;

в/ правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към чл. 115 ЗОП;

г/ участник, който не е представил в срок обосновката по [чл. 72, ал. 1](apis://Base=NARH&DocCode=41765&ToPar=Art72_Al1&Type=201/) ЗОП или чиято оферта не е приета съгласно [чл. 72, ал. 3](apis://Base=NARH&DocCode=41765&ToPar=Art72_Al3&Type=201/) – 5 ЗОП;

д/ участници, които са свързани лица.

**Мерки за доказване на надеждност**

Участник, за когото са налице основания по [чл. 54, ал. 1](apis://Base=NARH&DocCode=41765&ToPar=Art54_Al1&Type=201/) от ЗОП и посочените от обстоятелства по [чл. 55, ал. 1](apis://Base=NARH&DocCode=41765&ToPar=Art55_Al1&Type=201/) от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел кандидатът или участникът може да докаже, че:

1. е погасил задълженията си по [чл. 54, ал. 1, т. 3](apis://Base=NARH&DocCode=41765&ToPar=Art54_Al1_Pt3&Type=201/) от ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

4. е платил изцяло дължимото вземане по [чл. 128](apis://Base=NARH&DocCode=2009&ToPar=Art128&Type=201/), [чл. 228, ал. 3](apis://Base=NARH&DocCode=2009&ToPar=Art228_Al3&Type=201/) или [чл. 245 от Кодекса на труда](apis://Base=NARH&DocCode=2009&ToPar=Art245&Type=201/).

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай че предприетите от участника мерки са достатъчни, за да се гарантира неговата надеждност, възложителят не го отстранява от участие в поръчката.

**IV. ОБЩИ ИЗИСКВАНИЯ КЪМ УЧАСТНИЦИТЕ. РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ. КОРЕСПОНДЕНЦИЯ МЕЖДУ УЧАСТНИЦИТЕ И ВЪЗЛОЖИТЕЛЯ**

**1. Общи изисквания към участниците:**

1.1. В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява дейностите, предмет на поръчката, съгласно законодателството на държавата, в която е установено.

1.2. Възложителят не поставя каквито и да е изисквания относно правната форма под която Обединението ще участва в процедурата за възлагане на поръчката.

1.3. Когато Участникът е обединение, което не е регистрирано като самостоятелно юридическо лице, се представя учредителния акт, споразумение и/или друг приложим документ за създаване на обединението, както и следната информация във връзка с конкретната обществена поръчка:

- правата и задълженията на участниците в обединението;

- дейностите, които ще изпълнява всеки член на обединението;

- уговаряне на солидарна отговорност.

1.4. Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.

1.5. В случай, че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че не е регистрирано и при възлагане изпълнението на дейностите, предмет на настоящата обществена поръчка, Участникът следва да извърши регистрацията по БУЛСТАТ, след уведомяването му за извършеното класиране и преди подписване на Договора за възлагане на настоящата обществена поръчка.

1.6. Подизпълнители

1.6.1. Изпълнителите сключват договор за подизпълнение с подизпълнителите, посочени в офертата.

1.6.2. Възложителят изисква замяна на подизпълнител, който не отговаря на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата, поради промяна в обстоятелствата преди сключване на договора за обществена поръчка.

1.6.3. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

1.6.4. Не е нарушение на забраната по отношение доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

1.6.5. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

1.6.6. Разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

Към искането изпълнителят предоставя становище, от което да е видно дали оспорва плащанията или част от тях като недължими.

Възложителят има право да откаже плащане, когато искането за плащане е оспорено, до момента на отстраняване на причината за отказа.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:

* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор по отношение на дела и вида на дейностите, които ще изпълнява.

При замяна или включване на подизпълнител изпълнителят представя на възложителя копие на договора с новия подизпълнител заедно с всички документи, които доказват изпълнението на условията по т. 1 и 3, в срок до три дни от неговото сключване.

Участниците посочват в ЕЕДОП подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

1.7. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедура за възлагане на обществена поръчка едно физическо или юридическо лице може да участва само в едно обединение.

1.8. Свързани лица по смисъла на §2, т. 45 от доп. разпоредби на ЗОП не могат да бъдат самостоятелни участници в една и съща процедура.

1.9. Основанията по чл. 54, ал. 1, т. 1, т. 2 и т. 7 от ЗОП се отнасят за:

а/ лицата, които представляват участника;

б/ лицата, които са членове на управителни и надзорни органи на участника;

в/ други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата.

1.10. Участникът следва да декларира в част III, буква „Г“ от Единния европейски документ за обществени поръчки (ЕЕДОП) липсата на основания по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици и чл. 69 от Закона за предотвратяване на корупцията и за отнемане на незаконно придобитото имущество (ЗПКОНПИ).

**2. Разяснения по документацията за участие:**

Разясненията по условията на процедурата се извършват съгласно чл. 33 от ЗОП.

2.1. Лицата могат да поискат писмено от възложителя разяснения по условия, които се съдържат в решението, обявлението, документацията за обществената поръчка до 10 дни преди изтичане на срока за получаване на офертите.

2.2. Възложителят предоставя разясненията в 4-дневен срок от получаване на искането, но не по-късно от 6 дни преди срока за получаване на оферти.

2.3. Възложителят не предоставя разяснения, ако искането е постъпило след срока по т. 2.1.

2.4. Разясненията се предоставят чрез профила на купувача.

2.5. С разясненията не може да се въвеждат промени в условията на процедурата.

**3. Кореспонденция**

Обменът на документи и съобщения между възложителя и участниците в настоящата обществена поръчка се осъществява чрез Централизираната автоматизирана информационна система „Електронни обществени поръчки“ (ЦАИС ЕОП) към Агенцията по обществени поръчки със следния електронен адрес: https://app.eop.bg.

Документите и съобщенията се считат за връчени с постъпването им на потребителския профил на лицето, определено за контакт по поръчката, което се удостоверява от платформата чрез електронен времеви печат. Потребителите на платформата са задължени да следят профилите си в нея за наличието на съобщения и документи.

# V. МИНИМАЛНИ ИЗИСКВАНИЯ И ДОКАЗАТЕЛСТВА ЗА ГОДНОСТ (ПРАВОСПОСОБНОСТ) ЗА УПРАЖНЯВАНЕ НА ПРОФЕСИОНАЛНА ДЕЙНОСТ, ИКОНОМИЧЕСКО И ФИНАНСОВО СЪСТОЯНИЕ, ТЕХНИЧЕСКИ И ПРОФЕСИОНАЛНИ СПОСОБНОСТИ НА УЧАСТНИЦИТЕ В ОБЩЕСТВЕНАТА ПОРЪЧКА:

**1. Годност (правоспособност) за упражняване на професионална дейност и доказателства:**

**1.1.** **Участникът трябва да има регистрация в Централния професионален регистър на строителя (ЦПРС) към Камара на строителите в България за изпълнение на строежи от категорията строеж**, а за чуждестранни лица – в аналогични регистри, съгласно законодателството на държавата членка, в която са установени или на друга държава - страна по Споразумението за Европейското икономическо пространство, в която попадат обектите, а именно: **ІV-та категория, съгласно чл. 137 от ЗУТ, НАРЕДБА № 1 от 30 юли 2003 г. за номенклатурата на видовете строежи и Правилник за реда за вписване и водене на ЦПРС.**

**Деклариране:** При подаване на офертата, участникът попълва раздел А „Годност”, Част IV „Критерии за подбор” в Единният европейски документ за обществени поръчки (ЕЕДОП).

**Доказване: \*Преди сключване на договор за обществена поръчка**, Възложителят изисква от участника, определен за изпълнител, доказване на обстоятелството, че същият е вписан в ЦПРС към Камара на строителите в България за изпълнение на строежи от категорията строеж, в която попада обекта на поръчката, освен ако няма електронен достъп до базите данни – за повече информация: <http://register.ksb.bg>. Възложителят ще изиска, в случай, че участникът, определен за изпълнител е чуждестранно лице, същото да представи валиден еквивалентен документ или декларация или удостоверение, издадени от компетентен орган на държава-членка на ЕС, или на друга държава – страна по Споразумението за ЕИП, доказващи вписването на участника в съответен регистър на тази държава.

При подаване на оферта, участниците попълват само съответния раздел в ЕЕДОП.

**2. Икономическо и финансово състояние:**

**2.1.** **Участникът трябва да има застраховка „Професионална отговорност“** на участниците в строителството и проектирането по чл. 171 от ЗУТ, покриваща минималната застрахователна сума за тази категория строеж: **ІV-та категория** от ЗУТ, чл. 8 ал. 6 от НАРЕДБА № 1 от 30 юли 2003 г. за номенклатурата на видовете строежии чл. 5 ал. 6 т. 1.4.4 от Правилник за реда за вписване и водене на ЦПРС),а за чуждестранни лица– в аналогични регистри съгласно законодателството на държавата членка в която са установени, съгласно Наредба за условията и реда за задължително застраховане в проектирането и строителството, или съответен валиден аналогичен документ.

**Деклариране:** При подаване на оферта участниците попълват раздел Б в Част IV: Критерии за подбор от ЕЕДОП.

**Доказване: \*Преди сключване на договор за обществена поръчка, Възложителят изисква от участника**, определен за изпълнител, да представи документи по чл. 62, ал. 1, т. 2 от ЗОП – доказателства за наличие на застраховка „Професионална отговорност“, в случай, че същите не са достъпни чрез пряк и безплатен достъп до съответната национална база данни. Когато по основателна причина участникът не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.

При подаване на оферта участниците, попълват само съответния раздел в ЕЕДОП.

**3. Технически и професионални способности:**

**3.1. Изпълнение на СМР** (строителство и изпълнение на строеж), идентично или сходно с предмета на настоящата обществена поръчка, изпълнено през последните 5 (пет) години, считано от датата на подаване на офертата.

**Под „дейности с предмет и обем, идентични или сходни с тези на поръчката“ следва да се разбира:** изпълнение на реставрационни и консервационни дейности по сгради недвижима културна ценност.

**Деклариране:** При подаване на офертата, участникът попълва съответното поле от раздел В: Технически и професионални способности в Част IV: „Критерии за подбор“ ЕЕДОП.

**Доказване: Преди сключване на договор за обществена поръчка, Възложителят изисква от участника, определен за изпълнител:**

**- Списък на строителството**, идентично или сходно с предмета на поръчката, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали то е изпълнено в съответствие с нормативните изисквания.

**\*При подаване на оферта участниците, попълват само съответния раздел в ЕЕДОП.**

\****Забележка: Строителството се счита за изпълнено, когато за обекта има съставен и подписан Констативен акт обр. 15 или Протокол обр. 16 или друг документ за предаване и приемане на строежа от Възложителя! В Част IV: Критерии за подбор, Раздел В: Технически и професионални способности, поле 1 от ЕЕДОП, участникът следва да посочи информация относно № и дата на документа!***

**Изискванията по за технически и професионални способности могат да се докажат от участника и чрез изпълнение на инженеринг (строителство) на обект – недвижима културна ценност.**

**3.2 Участникът трябва да разполага с екип от минимум експерти, които да отговарят за изпълнението на поръчката със следната професионална компетентност:**

**- Технически ръководител** - експерт с професионална квалификация, отговаряща на изискванията на чл. 163а, ал. 2 и 4 от ЗУТ или еквивалентна (в случай, че образованието е придобито в друга държава).

Специфичен опит: опит като Технически ръководител при изпълнението на дейности по реставрация и консервация на сгради недвижима културна ценност.

* **Реставратор -** експертда е вписан в публичния регистър на Министерство на културата по чл. 165 от ЗКН и Наредба №3/2011г. на МК или еквивалент, съгласно законодателството на държавата, в която е издаден.

Специфичен опит: опит като Реставратор при изпълнението на дейности по реставрация и консервация на сгради недвижима културна ценност.

**Деклариране:** При подаване на офертата, участникът попълва съответното поле от раздел В: Технически и професионални способности в Част IV: „Критерии за подбор“ ЕЕДОП.

**Доказване: Преди сключване на договор за обществена поръчка, Възложителят изисква от участника, определен за изпълнител:**

**- Списък на персонала**, който ще отговаря за изпълнение на поръчката, както и документи, които доказват професионалната компетентност на лицата.

**\*При подаване на оферта участниците, попълват само съответния раздел в ЕЕДОП.**

**3.3** **Участниците трябва да прилагат система за управление на качеството, сертифицирана, съгласно стандарт EN ISO 9001:2015 в областта на строителството** (или еквивалентен сертификат, издаден от органи, установени в други държави членки) с обхват, аналогичен с обхвата на поръчката, издаден/и от независими лица, които са акредитирани по съответната серия европейски стандарти от Изпълнителна агенция „Българска служба за акредитация” или от друг национален орган, който е страна по Многостранното споразумение за взаимно признаване на Европейската организация за акредитация (European Cooperation for Accreditation) за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието.

**Деклариране:** При подаване на офертата, участникът попълва поле раздел Г: Стандарти за осигуряване на качеството и стандарти за екологично управление в Част IV: Критерии за подбор от ЕЕДОП, в съответствие с указанията за попълването му, приложени към настоящата документация.

**Доказване: \*Преди сключване на договор за обществена поръчка**, Възложителят изисква от участника, определен за изпълнител, да представи копие на валиден сертификат, издаден от независими лица, които са акредитирани по съответната серия европейски стандарти от Изпълнителна агенция „Българска служба за акредитация“ или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки. Възложителят приема и други доказателства за еквивалентни мерки за осигуряване на качеството, когато участникът не е имал достъп до такива сертификати или е нямал възможност да ги получи в съответните срокове по независещи от него причини.

Участникът, определен за изпълнител, трябва да разполага с валиден сертификат през целия срок на изпълнение на договора, а когато е приложимо да прилага еквивалентните мерки.

Когато участникът участва като обединение, което не е регистрирано юридическо лице, поне един от членовете на обединението трябва да притежава стандарт EN ISO 9001:2015 – Система за управление на качеството или еквивалентен за дейности с обхват, аналогичен с обхвата на поръчката, съобразно разпределението на участието на лицата при изпълнение на дейностите, предвидени в договора за създаване на обединението.

Подизпълнителите, които ще изпълняват строително-монтажни работи (ако има такива), трябва да притежават EN ISO 9001:2015 – Система за управление на качеството или еквивалентен за дейности с обхват, аналогичен с обхвата на поръчката.

При подаване на оферта участниците, попълват само съответния раздел в ЕЕДОП.

**3.4 Участниците трябва да прилагат система за опазване на околната среда, сертифицирана съгласно стандарт БДС EN ISO 14001:2015** (или еквивалентен сертификат, издаден от органи, установени в други държави членки) с обхват, аналогичен с обхвата на поръчката, издаден/и от независими лица, които са акредитирани по съответната серия европейски стандарти от Изпълнителна агенция „Българска служба за акредитация” или от друг национален орган, който е страна по Многостранното споразумение за взаимно признаване на Европейската организация за акредитация (European Cooperation for Accreditation) за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието.

**Деклариране:** При подаване на офертата, участникът попълва раздел Г в Част IV: „Критерии за подбор“ от ЕЕДОП, в съответствие с указанията за попълването му, приложени към настоящата документация.

**Доказване: \*Преди сключване на договор за обществена поръчка,** Възложителят изисква от участника, определен за изпълнител, да представи копие на валиден сертификат, издаден от независими лица, които са акредитирани по съответната серия европейски стандарти от Изпълнителна агенция „Българска служба за акредитация“ или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки. Възложителят приема и други доказателства за еквивалентни мерки за осигуряване на качеството, когато участникът не е имал достъп до такива сертификати или е нямал възможност да ги получи в съответните срокове по независещи от него причини.

Участникът, определен за изпълнител, трябва да разполага с валиден сертификат през целия срок на изпълнение на договора, а когато е приложимо да прилага еквивалентните мерки.

Когато участникът участва като обединение, което не е регистрирано юридическо лице, поне един от членовете на обединението трябва да притежава стандарт EN ISO 14001:2015 – система за опазване на околната среда или еквивалентен с обхват, аналогичен с обхвата на поръчката, съобразно разпределението на участието на лицата при изпълнение на дейностите, предвидени в договора за създаване на обединението.

Подизпълнителите, които ще изпълняват строително-монтажни работи (ако има такива), трябва да притежават EN ISO 14001:2015 – система за опазване на околната среда или еквивалентен с обхват, аналогичен с обхвата на поръчката,.

При подаване на оферта участниците, попълват само съответния раздел в ЕЕДОП.

**VI: УКАЗАНИЯ ЗА ПОДГОТОВКА НА ОФЕРТАТА.**

Достъп до документацията за участие:

Възложителите предоставят неограничен, пълен, безплатен и пряк достъп чрез [Централизираната автоматизирана информационна система „Електронни обществени поръчки“ (ЦАИС ЕОП](https://identity.eop.bg/)) до документацията за обществената поръчка при условията на чл. 32, ал. 1 и ал. 2 от ЗОП.

**1. СЪДЪРЖАНИЕ НА ОФЕРТАТА**

**1.1. Заявление за участие**

**1.1.1. Единен европейски документ за обществени поръчки (ЕЕДОП)** за участникът в съответствие с изискванията на чл. 67 от ЗОП и условията на обществената поръчка. ЕЕДОП се подава чрез функционалностите на Централизираната автоматизирана информационна система „Електронни обществени поръчки“ (ЦАИС „ЕОП“) към Агенцията по обществени поръчки.

1.1.1.1. **Указание за подготовка на ЕЕДОП:**

1.1.1.1.1. При подаване на оферта участникът декларира липсата на основанията за отстраняване и съответствие с критериите за подбор чрез представяне на ЕЕДОП. Формата на образеца е съгласно Регламент за изпълнение (ЕС) 2016/7 на Комисията от 5 януари 2016 година за установяване на стандартния образец за единния европейски документ за обществени поръчки. В него се предоставя съответната информация, изисквана от възложителя и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

***Важно:***

***Възложителят може да изисква по всяко време, след отварянето на офертите, представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното възлагане на поръчката.***

1.1.1.1.2. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП.

1.1.1.1.3. В случай, че участникът е обединение, което не е юридическо лице ЕЕДОП се представя за всяко физическо и/или юридическо лице, включено в състава на обединението.

1.1.1.1.4. При необходимост от деклариране на обстоятелствата по чл. 54, ал. 1, т. 3-6 и чл. 55, ал. 1, т. 1, 3-4 от ЗОП, както и тези, свързани с критериите за подбор, относими към обединение, което не е юридическо лице, представляващият обединението подава ЕЕДОП за тези обстоятелства.

1.1.1.1.5.В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

1.1.1.1.6.Когато лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 и чл. 55, ал. 1, т. 5 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.

1.1.1.1.7.Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и 3 от ЗОП, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен ЕЕДОП, подписан от съответното лице.

1.1.1.1.8.Когато за участник е налице някое от основанията за отстраняване във връзка с личното му състояние и преди подаването на офертата той е предприел мерки за доказване на надеждност по смисъла на чл. 56 от ЗОП, тези мерки за надеждност се описват в ЕЕДОП.

1.1.1.1.9.Когато документи, свързани с участие в обществени поръчки, се подават от лице, което представлява участника по пълномощие, в ЕЕДОП се посочва информация относно обхвата на представителната власт на упълномощеното лице.

***Възложителят преценява предприетите от участника мерки за надеждност, като отчита тежестта и конкретните обстоятелства, свързани с престъплението или нарушението.***

**1.1.1.1.10. Декларация за обстоятелствата по чл.5к от Регламент (ЕС) № 833-2014 г. – по образец.**

**1.1.2. Документи за доказване на предприети мерки за надеждност (**ако е приложимо).

**1.1.3. Документ, от който да е видно правното основание за създаване на обединение,** в случай, че участникът е обединение, което не е юридическо лице, подписан от лицата включени в обединението.

Документът следва да съдържа следната информация:

* + правата и задълженията на участниците в обединението;
  + разпределението на отговорността между членовете на обединението;
  + дейностите, които ще изпълнява всеки член на обединението;
  + определяне на партньор, който да представлява обединението за целите на обществената поръчка.

**1.2. Оферта:**

**1.2.1. Техническо предложение:**

Участникът попълва Раздел „Техническо предложение“ в ЦАИС ЕОП, както следва:

- Предложение за изпълнение на поръчката – Образец № 1;

**- Декларация по чл. 39, ал. 3, т. 1, б. "д" от ППЗОП;**

**-** Информация за конфиденциалност на информацията (ако е приложимо).

**Към Предложението за изпълнение на поръчката (Образец № 1) се представя:**

* **План за изпълнение на дейностите по строителство *(свободен текст)*.** Представеният от участника План за изпълнение на дейностите по строителство трябва да съответства на изисквания на Възложителя посочени в документацията за участие, техническите условия и спецификации и нормативните разпоредби. Планът задължително следва да съдържа:

- **Предложения за реализирането на всички работи и дейности за изпълнение предмета на обществената поръчка за строителство, като е видна конкретната организация и технологична последователност на изпълняваните дейности, а именно:**

**Предвижданите технология и организация на работа** при спазване на всички изисквания на Възложителя, посочени в документацията, техническите спецификации и нормативните разпоредби. Следва да се обхванати всички дейности, необходими за изпълнение предмета на поръчката, отчитайки спецификата и местоположението му, както и необходимостта от подготвителни дейности. От предложението трябва да става ясно, че участникът е разбрал и идентифицирал ключовите моменти, свързани с постигането на целите на този договор и очакваните от проекта резултати.

**Предложение за разпределение на ресурсите** (работна сила, машини, оборудване и материали) по дейности, като разпределението им е съобразено с технологичното време за изпълнение на съответната работа и дейност.

**Предложение за организационна структура и разпределение на отговорностите между членовете на екипа** - система за организация и координация на лицата от екипа, ангажирани с изпълнението на конкретната обществена поръчка, която обосновава и гарантира изпълнението на предмета на поръчката, обвързано с предложените от участника срок и качество на изпълнение, и в съответствие с изискванията на възложителя и нормативната уредба.

**Модел на взаимоотношения между членовете на екипа на изпълнителя, представителите на възложителя и различните участници в процеса на изпълнение** на предмета на поръчката, който да обосновава и гарантира ефективно управление на изпълнението на поръчката, обвързано с предложените от участника срок и качество на изпълнение, и в съответствие с изискванията на възложителя и нормативната уредба.

**План на доставките на материали и оборудване**, необходими при строителството, който обосновава качественото и в срок изпълнение на обществената поръчка, обвързано с предложените от участника срок и качество на изпълнение, и в съответствие с изискванията на възложителя и нормативната уредба.

**Мерките и процедурите за контрол на качеството и сроковете за изпълнение на дейностите и отделните под дейности.**

**Мерки за осигуряване на нормалното функциониране на сградата при изпълнение на договора.**

Участникът следва да анализира аспектите на ежедневието и функционирането на сградата при изпълнение на договора и проявленията на отрицателно влияние на строителния процес върху тях на база предвидените дейности в техническите спецификации, конкретните особености и опита на участника при изпълнението на подобни обекти като определи мерки за намаляване на затрудненията по всеки един от идентифицираните от възложителя аспекти на ежедневието, а именно:

- физически достъп до сградата за служителитe, учениците и посетителите на училището;

- осигуряване на безпрепятствено функциониране на училището;

- осигуряване на безпрепятствен достъп и опазване на прилежащото дворно пространство;

Участникът следва да предвиди мерки по всеки един от идентифицираните от Възложителя аспекти при изпълнение на договора. По всяка от предложените мерки да се предвидят дейности за контрол и дейности за мониторинг, с цел минимизиране на проявленията на отрицателно влияние на строителния процес върху посочените аспекти.

Предложените от Участника мерки следва да бъдат съобразени с избора на технологичен подход от страна на участника и да намерят своето отражение при определяне на срока за изпълнение на поръчката, както при организацията на строителния процес.

В случаите когато Участник не представи мерки за осигуряване на нормалното функциониране на сградата при изпълнение на СМР по идентифицираните аспекти на ежедневието, и/или не предвиди дейности за контрол и мониторинг по съответната мярка, с цел минимизиране на проявленията на отрицателно влияние на строителния процес върху посочените аспекти на ежедневието по време на изпълнението на договора, и/или представените мерки не са съобразени с предложените от участника технологичен подход и организация на строителството, същият ще бъде отстранен от участие в процедурата.

* **Линеен календарен план-график за изпълнение на основните дейности в обхвата на поръчката –** линеен календарен план-график (по образец на участника) в календарни дни, последователността и продължителността на дейностите по строителство.

**ВАЖНО: Техническо предложение, чийто План за изпълнение на строителството не съдържа всички елементи, изброени по-горе или някой от елементите не отговарят на изисквания на Възложителя посочени в настоящата документация, техническите условия и спецификации и нормативните разпоредби, не се допуска до последващо оценяване.**

⦁ **Срок за изпълнение на строителството**

Предложеният от участника срок за изпълнение на СМР следва да бъде цяло число, в календарни дни и съобразен със срока, посочен в Раздел II, т. 7.2. от настоящите Указания за участие.

**ВАЖНО!** От участие в настоящата обществена поръчка се отстранява участник, който е предложил срок за изпълнение на СМР извън посочения в Раздел II, т. 7.2. от настоящите Указания за участие и/или същият не е цяло число, и/или не е в календарни дни.

* **Гаранционни срокове**

Гаранционен срок/гаранционни срокове, с който/които ще е обвързан, за изпълнените строително-монтажни работи.

Гаранционният срок/гаранционните срокове, предложен/и от участника, следва да са съобразени с предмета на настоящата обществена поръчка и не могат да бъдат по-малки от законоустановените, съобразно изискванията на Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

Гаранционният срок/гаранционните срокове започват да текат от деня на въвеждането на строителния обект в експлоатация (издаване на разрешение за ползване или удостоверение за въвеждане в експлоатация.

**ВАЖНО!** От участие в настоящата обществена поръчка се отстранява участник, който е предложил гаранционен срок/гаранционни срокове, несъобразени с предмета на поръчката и/или с изискванията на Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**ВАЖНО!** Участник представил **Техническо предложение,** което не отговаря на минималните изисквания посочени от Възложителя и/или посочва доказателства, които не кореспондират с декларираните от него обстоятелства ще бъде отстранен от участие и няма да бъде допуснат до следващ етап на класиране.

**1.2.2. Ценово предложение.**

Участникът попълва Раздел „Ценово предложение“ в ЦАИС ЕОП, както следва:

* Предлагана обща цена за изпълнение на поръчката без включен ДДС;
* Ценово предложение – Образец № 2;
* Количествено-стойностна сметка (КСС) – Образец № 2.1.

При изготвяне на ценовите си предложения**,** участниците следва да оферират крайна обща цена за изпълнение и единичните цени в КСС, които следва да са представени до втория знак след десетична запетая.

Извън раздел “Ценово предложение” в ЦАИС ЕОП не трябва да се съдържа информация относно предложената от участника цена за изпълнение предмета на поръчката.

Предложените цени следва да бъдат в български лева и определена при пълно съответствие с изискванията на възложителя и включващи всички разходи, данъци, такси и други разходи свързани с качественото изпълнение на поръчката в описания вид и обхват, съгласно Техническата спецификация.

При формиране на стойността за изпълнение на поръчката, Участникът следва да се съобрази с прогнозната стойност на обществената поръчка

Участник, предложил цена за изпълнение, надвишаваща максимално предвиденият финансов ресурс, ще бъде отстранен от участие в процедурата!

Ценова оферта, надвишаваща прогнозната стойност на поръчката или несъобразена с горепосочените условия, не се допуска до оценка/класиране. Участник с такова предложение се отстранява от участие в настоящата обществена поръчка.

*Забележка:*В случай, че бъдат открити несъответствия между посочените единични цени и калкулираната обща стойност, или в извършените изчисления са допуснати аритметични грешки, участниците ще бъдат отстранени от участие в настоящата обществена поръчка.

**2. Подаване на оферти**

2.1.Подаването на офертата се осъществя чрез Централизираната автоматизирана информационна система „Електронни обществени поръчки“ (ЦАИС ЕОП или платформата) съобразно правилата за нейното ползване[[1]](#footnote-1) и при спазване на изискванията, поставени от Възложителя.

2.2.При подаване на офертата, платформата изисква същата да бъде подписана с КЕП, чрез функционалността ѝ. Не се изисква подписване на отделни документи и части от офертата, с изключение на ЕЕДОП. С подписването на офертата чрез функционалността на платформата се счита, че офертата е подписана в нейната цялост.

Подписването с КЕП се извършва от представляващия участника или от упълномощено за тези действия лице. В случай, че упълномощено лице е подписало офертата, следва същото да бъде посочено в част ІІ „Информация за икономическия оператор“, раздел Б от ЕЕДОП.

2.3. Платформата съхранява в криптиран вид поданите оферти до тяхното отваряне. Подадената оферта се криптира с уникален ключ, генериран в интернет браузър на потребителя. Генерираният ключ се изтегля и запазва на устройство на участника след добавяне на поръчката в неговия профил.

**Важно:** Генерираният ключ трябва да се съхранява на сигурно място. С него участникът следва да декриптира подадената оферта. Декриптирането може да се извършва в периода от изтичането на срока за получаване на оферти до обявените дата и час за тяхното отваряне.

**Участници, които не са декриптирали своята оферта или ценово предложение, до посочените крайни срокове се отстраняват от участие на основание чл. 107, т. 5 от ЗОП.**

2.4. Всички действия и бездействия в платформата на лица, оправомощени от възложителите и стопанските субекти, с които се създават права или задължения или непосредствено се засягат права или законни интереси на други лица, се приемат за извършени от възложителя, съответно от стопанския субект.

2.5. Възложителят и стопанските субекти носят отговорност за достоверността, актуалността и пълнотата на въведената от тях информация в платформата, както и за спазването на сроковете, съобразно компетентността им.

**VIII. ГАРАНЦИИ ЗА ИЗПЪЛНЕНИЕ НА ДОГОВОРА И**

**ОБЕЗПЕЧЕНИЯ**

**1. ГАРАНЦИЯТА ЗА ИЗПЪЛНЕНИЕ НА ДОГОВОРА** **е в размер на 2% (две на сто) от стойността на договора, без включен ДДС.**

**1.1.** Гаранцията се предоставят в една от следните форми:

а) парична сума;

б) банкова гаранция;

В случай, че се представя банкова гаранция, в нея изрично трябва да бъде записано, че е безусловна и неотменима, че е в полза на Възложителя, името на договора, и да е със срок на валидност минимум 60 дни, след крайния срок на договора;

в) застраховка, която обезпечава изпълнението чрез покритие на отговорността на изпълнителя.

Застраховката не може да бъде използвана за обезпечение на отговорността на изпълнителя по друг договор. Застраховката следва да е със срок на валидност минимум 60 календарни дни, след крайния срок на договора.

**1.2.** Гаранцията под формата на парична сума или банкова гаранция може да се предостави от името на изпълнителя за сметка на трето лице – гарант.

**1.3.** Участникът, определен за изпълнител, избира сам формата на гаранцията за изпълнение.

**1.4.** Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

**1.5.** Условията и сроковете за задържане или освобождаване на гаранцията за изпълнение се уреждат в договора за обществена поръчка.

**1.6.** Когато гаранцията се представя под формата на парична сума същата се превежда по следната сметка:

ОУ“ХРИСТО СМИРНЕНСКИ“-гр. ПАЗАРДЖИК

IBAN – BG56UBBS80023116267810 ,

BIC – BGUBBSBG

в ТБ ОББ АД клон Пазарджик

**1.7.** При представяне на гаранция за изпълнение в нея изрично се посочва договора

**1.8.** Възложителят освобождава гаранцията за изпълнение, без да дължи лихви за периода, през който средствата законно са престояли при него.

**1.9.** Когато Гаранцията за обезпечаване на изпълнението е представена под формата на банкова гаранция или застраховка, същата трябва да съдържа безусловно и неотменимо изявление на банката издател, съответно на застрахователя, че при получаване на писмено искане (претенция) от Възложителя, съдържащо неговата декларация, че Изпълнителят не е изпълнил някое от договорните си задължения, се задължава да изплати на Възложителя в срок до 5 (пет) работни дни, от датата на получаване на искането претендираната от Възложителя сума.

Застрахователната премия следва да е изцяло платена и следва да съдържа клауза, че ползващото се лице не е обвързано с Общите условия на застраховката.

**2. ГАРАНЦИЯ ЗА АВАНСОВО ПРЕДОСТАВЕНИТЕ СРЕДСТВА**

Гаранцията за авансово предоставените средствае в размер 30 % от стойността на СМР, като същата следва да покрие в пълен размер стойността на предоставения аванс.

**2.1.** Гаранцията се предоставят в една от следните форми:

а) парична сума;

б) банкова гаранция;

В случай, че се представя банкова гаранция, в нея изрично трябва да бъде записано, че е безусловна и неотменима, че е в полза на Възложителя, името на договора, и да е със срок на валидност минимум 60 дни, след крайния срок на договора;

в) застраховка, която обезпечава изпълнението чрез покритие на отговорността на изпълнителя.

Застраховката не може да бъде използвана за обезпечение на отговорността на изпълнителя по друг договор. Застраховката следва да е със срок на валидност минимум 60 календарни дни, след крайния срок на договора.

**2.2.** Гаранцията под формата на парична сума или банкова гаранция може да се предостави от името на изпълнителя за сметка на трето лице – гарант.

**2.3.** Участникът, определен за изпълнител, избира сам формата на гаранцията за авансово предоставените средства.

**2.4.** Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

**2.5.** При представяне на гаранция за авансово предоставените средства в нея изрично се посочва договора.

**2.6.** Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

**2.7.** Когато гаранцията се представя под формата на парична сума същата се превежда по следната сметка:

ОУ“ХРИСТО СМИРНЕНСКИ“-гр. ПАЗАРДЖИК

IBAN – BG56UBBS80023116267810 ,

BIC – BGUBBSBG

в ТБ ОББ АД клон Пазарджик

**IX. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ. ОПРЕДЕЛЯНЕ НА ИЗПЪЛНИТЕЛ. ПРЕКРАТЯВАНЕ НА ПРОЦЕДУРАТА**

**1. Комисия за разглеждане, оценка и класиране на офертите**

1.1. Възложителят назначава със заповед комисия по чл. 103, ал. 1 от ЗОП за извършване на подбор на кандидатите и участниците, разглеждане и оценка на офертите.

1.2.Получените оферти се отварят в ЦАИС ЕОП от председателя на комисията след тяхното декриптиране. След декриптиране на офертите, в публичната преписка на поръчката, автоматично се визуализират наименованията, съответно имената, на участниците, включително тези в обединението, когато е приложимо, както и информация за датата и часа на подаването.

1.3.Офертите, за които в платформата е подаден криптиращ ключ, се декриптират на датата и часа, посочени в обявлението за настоящата обществена поръчка. При промяна в датата и часа на отваряне на офертите кандидатите или участниците се уведомяват чрез съобщение на платформата.

1.4.Комисията първо провежда предварителен подбор, след което разглежда и класира офертите на участниците по реда и условията на ЗОП и ППЗОП.

1.5. Действията на комисията се протоколират, като резултатите от работата ѝ се отразяват в доклад по чл. 60 от ППЗОП. На основание чл. 106, ал. 1 от ЗОП докладът по чл. 60 от ППЗОП, заедно с протоколите от работата на комисията, се представят на Възложителя за утвърждаване.

**2. Избор на изпълнител**

В 10-дневен срок от утвърждаване на доклада възложителят издава решение за определяне на изпълнител или за прекратяване на процедурата. В решението Възложителят посочва и отстранените от участие в процедурата участници и мотивите за отстраняването им.

**3. Прекратяване на процедурата**

**3.1.** Възложителят прекратява процедурата с мотивирано решение, когато:

3.1.1. не е подадена нито една оферта;

3.1.2. всички оферти не отговарят на условията за представяне, включително за форма, начин и срок, или са неподходящи;

3.1.3. първият и вторият класиран участник откаже да сключи договор;

3.1.4. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

3.1.5. поради неизпълнение на някое от условията по [чл. 112, ал. 1](apis://Base=NARH&DocCode=41765&ToPar=Art112_Al1&Type=201/) от ЗОП не се сключва договор за обществена поръчка;

3.1.6. всички оферти, които отговарят на предварително обявените от възложителя условия, надвишават финансовия ресурс, който той може да осигури;

3.1.7. отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;

3.1.8. са необходими съществени промени в условията на обявената поръчка, които биха променили кръга на заинтересованите лица.

**3.2.** Възложителят може да прекрати процедурата с мотивирано решение, когато:

3.2.1. е подадена само една оферта;

3.2.2. има само една подходяща оферта;

3.2.3. участникът, класиран на първо място:

а) откаже да сключи договор;

б) не изпълни някое от условията по [чл. 112, ал. 1](apis://Base=NARH&DocCode=41765&ToPar=Art112_Al1&Type=201/) от ЗОП, или

в) не докаже, че не са налице основания за отстраняване от процедурата.

**X. СКЛЮЧВАНЕ НА ДОГОВОР. ИЗМЕНЕНИЕ НА ДОГОВОР**

**1. Сключване на договор за обществена поръчка.**

1.1. Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.

1.2. След влизането в сила на решението за избор на изпълнител страните уговарят дата и начин за сключване на договора.

Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

а) представи документ за регистрация в съответствие с изискването по [чл. 10, ал. 2](apis://Base=NARH&DocCode=41765&ToPar=Art10_Al2&Type=201/);

б) изпълни задължението по [чл. 67, ал. 6](apis://Base=NARH&DocCode=41765&ToPar=Art67_Al6&Type=201/) от ЗОП;

в) представи определената гаранция за изпълнение на договора;

г) извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

1.3. Възложителят не сключва договор, когато участникът, класиран на първо място:

а) откаже да сключи договор;

б) не изпълни някое от условията по чл. 112, ал. 1 от ЗОП;

в) не докаже, че не са налице основания за отстраняване от процедурата.

1.4. В случаите по т. 1.3., Възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.

1.5. Когато определеният за изпълнител участник откаже да сключи договор, възложителят прекратява процедурата или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

1.6. Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката.

**2. Изменение на договор за обществена поръчка.**

Изменението на договора е допустимо при условията на чл. 116 от ЗОП.

***Забележка:*** Финансирането към момента на откриване на процедурата не е осигурено и съгласно чл. 114 от ЗОП договорът ще бъде сключен под условие. В този случай всяка от страните може да поиска прекратяване на договора без предизвестие след изтичане на тримесечен срок от сключването му.

**XI. ЗАКЛЮЧИТЕЛНИ УСЛОВИЯ**

1. **Подлежащи на обжалване актове**

Всяко решение на възложителя в процедурата за възлагане на обществената поръчка до сключването на договора подлежи на обжалване относно неговата законосъобразност пред Комисията за защита на конкуренцията.

**2. Подаване на жалба**

2.1. Жалба може да подаде всяко заинтересовано лице в 10-дневен срок от уведомяването му за съответното решение, а ако не е уведомено – от датата на узнаването или от датата, на която е изтекъл срокът за извършване на съответното действие.

2.2. Жалба се подава едновременно до Комисията за защита на конкуренцията и до възложителя, чието решение се обжалва.

**3.** За нерегламентираните в настоящите указания и документацията за участие условия при възлагането на обществената поръчка чрез открита процедура, се прилагат разпоредбите на Закона за обществените поръчки и подзаконовите нормативни актове свързани с прилагането му, както и приложимите нормативни актове, съобразно с предмета на поръчката.

**4.** Навсякъде в документацията за обществена поръчка и приложенията към нея, където се съдържа посочване на регистър, документ за право на изпълнение на конкретна дейност или правно основание за извършване на конкретна дейност да се чете и разбира „аналогична/и, в зависимост от законодателството на държавата, в която чуждестранният участник е установен“.

Навсякъде в техническата спецификация или в други части на документацията за участие, където се съдържа посочване на конкретен модел, източник, процес, търговска марка, патент, тип, произход, стандарт или производство да се чете и разбира „или еквивалент“.

1. *За повече информация за използването и работата в системата ЦАИС ЕОП - https://www2.aop.bg/.*

   *Правилата за ползване на системата ЦАИС ЕОП са публично достъпни на електронен адрес https://blob.eop.bg/live/share/Pravila\_za\_polzvane\_na\_CAIS\_EOP.pdf.* [↑](#footnote-ref-1)